smcproject/ml-wiki-sentences huggingface dataset:
Scholia has a topic profile for വോട്ടവകാശം .
A History of the Vote in Canada , Chief Electoral Officer of Canada, 2007.
Suffrage in Canada Women's suffrage in Germany —19 January 1919—first suffrage (active and passive) for women in Germany
വോഡാഫോൺ ഇന്ത്യ ഇംഗ്ലീഷ് വിലാസം https://ml.wikipedia.org/wiki/Vodafone_India വോഡഫോൺ ലോഗോ
ഇന്ത്യയിലെ 23 ടെലികോം മേഖലയിൽ മൊബൈൽ സേവനം നൽകുന്ന കമ്പനിയാണ് വോഡാഫോൺ ഇന്ത്യ .
ആദ്യം ഇത് ഹുച്ചിസൺ എസ്സാർ എന്നാണ് അറിയപ്പെട്ടിരുന്നത്.
പ്രീപേയ്ഡ്, പോസ്റ്റ്പെയ്ഡ് ജി.എസ്.എം സെൽഫോൺ സേവനങ്ങൾ നൽകുന്നു.
2ജി, 3ജി സേവനങ്ങൾ വോഡഫോൺ നൽകുന്നു.
ഇന്ത്യയിലെ മൂന്ന് മുൻ നിര മൊബൈൽ സേവനദാതാക്കളിൽ ഒന്നാണ് വോഡഫോൺ എസ്സാർ.
എയർടെലിനു ശേഷം ഉപയോക്താക്കളുടെ എണ്ണത്തിൽ ഇന്ത്യയിലെ ഏറ്റവും വലിയ മൊബൈൽ നെറ്റ്‌വർക്ക് ഓപ്പറേറ്ററാണ് 18.4 ശതമാനം മാർക്കറ്റ്‌ ഷെയർ ഉള്ള വോഡഫോൺ ഇന്ത്യ ലിമിറ്റഡ്.
മഹാരാഷ്ട്രയിലെ മുംബൈയിലാണ് വോഡഫോണിൻറെ ആസ്ഥാനം.
ജൂൺ 2015-ലെ കണക്കനുസരിച്ചു 185 മില്യൺ ഉപഭോക്താക്കളാണ് വോഡഫോണിനു ഉള്ളത്.
900 മെഗാഹെർട്സ് 1800 മെഗാഹെർട്സ് ഡിജിറ്റൽ ജിഎസ്എം സാങ്കേതികത ഉപയോഗിച്ചുള്ള സർവീസ് ആണ് വോഡഫോൺ നൽകുന്നത്.
2011 ജനുവരി – മാർച്ച്‌ ക്വാർട്ടറിൽ ഇന്ത്യയിൽ 3ജി സർവീസ് ആരംഭിച്ച വോഡഫോൺ ഇന്ത്യ രണ്ടു വർഷത്തിനകം 3ജി നെറ്റ്‌വർക്കുകളിൽ 500 മില്യൺ യുഎസ് ഡോളർ ചിലവഴിച്ചു.
കൊൽക്കത്ത, മുംബൈ, ഡൽഹി, കൊച്ചി എന്നീ നഗരങ്ങളിൽ 2016 ഫെബ്രുവരിയിൽ 4ജി സർവീസ് ആരംഭിച്ച കമ്പനി, മറ്റു നഗരങ്ങളിലേക്കും സർവീസ് വ്യാപിപ്പിക്കാൻ പദ്ധതിയിടുന്നു.
ഇപ്പോൾ ഈ പ്രസ്ഥാനം ഐഡിയ സെല്ലുലാറു മായി ലയിച്ചു ചേർന്ന് vi (വോഡഫോൺ ഐഡിയ )എന്ന പേരിൽ പ്രവർത്തിക്കുന്നു.
ഹച്ചിസൺ വംപോവയും മാക്സ് ഗ്രൂപ്പും ചേർന്നു 1992 ഫെബ്രുവരി 21 സ്ഥാപിച്ചതാണ് ഹച്ചിസൺ മാക്സ് ടെലികോം ലിമിറ്റഡ് (എച്ച്ടിഎംഎൽ).
1994 നവംബറിൽ മുംബൈ (അന്ന് ബോംബെ) സർക്കിളിൽ പ്രവർത്തിക്കാനുള്ള ലൈസെൻസ് ടെലികമ്മ്യൂണിക്കേഷൻസ് വകുപ്പ് നൽകി.
അതേ വർഷം തന്നെ സെല്ലുലാർ സർവീസ് ബ്രാൻഡ്‌ ആയ മാക്സ് ടച്ച് ആരംഭിച്ചു.
ഹച്ചിസൺ മാക്സ് പ്രവർത്തനങ്ങൾ ഡിസംബർ 1999-ൽ ഡൽഹി സർക്കിളിലും, ജൂലൈ 2000-ൽ കൊൽക്കത്ത സർക്കിളിലും, സെപ്റ്റംബർ 2000-ൽ ഗുജറാത്ത്‌ സർക്കിളിലും ആരംഭിച്ചു.
1992-നും 2006-നും ഇടയിൽ ഇന്ത്യയിലെ 23 ടെലികോം സർക്കിളിലും ഹച്ചിസണിനു സ്വീകാര്യത ലഭിച്ചു.
2000 ഫെബ്രുവരി 14-നു എച്ച്ടിഎംഎൽ മാക്സ് ടച്ച് എന്ന പേര് മാറ്റി ഓറഞ്ച് എന്നാക്കിമാറ്റി.
മെയ്‌ 2000-ൽ ഫ്രാൻസ് ടെലികോം ഓറഞ്ച് ബ്രാൻഡിൻറെ ലോകോത്തര അവകാശം വോഡഫോണിൽനിന്നും വാങ്ങി അതിൻറെ ഉടമസ്ഥാവകാശം ഇന്ത്യയിൽ കൊണ്ടുവരാൻ ശ്രമിച്ചു.
ഹച്ചിസൺ ഇന്ത്യയുടെ പ്രവർത്തനങ്ങളുടെ ഒരു ഭാഗം വാങ്ങാൻ അവർ തീരുമാനിച്ചു, പക്ഷേ വിൽക്കാൻ ഹച്ചിസൺ ഇന്ത്യ തയ്യാറായില്ല.
ഇന്ത്യയിലെ ഓറഞ്ച് ബ്രാൻഡിൻറെ അവകാശം ഹച്ചിസൺ നിലനിർത്തി, പക്ഷേ ഫ്രാൻസ് ടെലികോമിനു ലോയൽറ്റി നൽകണമായിരുന്നു.
2004 ഡിസംബറിൽ ഫ്രാൻസ് ടെലികോം ഇന്ത്യൻ മാർക്കറ്റ്‌ വിട്ടുപോയി.
2005 ഓഗസ്റ്റിൽ എച്ച്ടിഎംഎല്ലിനെ ഹച്ചിസൺ എസ്സാർ ലിമിറ്റഡ് എന്നു പുനർനാമം ചെയ്തു.
2011 ജൂലൈയിൽ വോഡഫോൺ ഗ്രൂപ്പ് തങ്ങളുടെ പങ്കാളിയായ എസ്സാറിൻറെ മൊബൈൽ ഫോൺ ബിസിനസ്‌ 5.46 ബില്ല്യൺ യുഎസ് ഡോളറിനു വാങ്ങി.
ഇതുവഴി എസ്സാറിൻറെ 74 ശതമാനം ഉടമസ്ഥത വോഡഫോണിനായി.
വോഡാഫോൺ എസ്സാറിൽ വോഡാഫോണിന് 52 ശതമാനമും എസ്സാർ ഗ്രൂപ്പിന് 23 ശതമാനവും ഓഹരി ഉണ്ടായിരുന്നു.
ബാക്കി 15 ശതമാനം മറ്റ് ഇന്ത്യൻ സ്ഥാപനങ്ങൾക്കാണ്.
സേവനങ്ങൾ മൊബൈൽ സേവനങ്ങൾ
2015 മെയ്‌ 19-നു 3ജി സ്പെക്ട്രം ലേലം അവസാനിച്ചപ്പോൾ 9 സർക്കിളുകളിലെ സ്പെക്ട്രം വാങ്ങാനായി വോഡഫോൺ 11617.86 മില്യൺ ഇന്ത്യൻ രൂപ (ലേലത്തിലെ ഏറ്റവും വലിയ രണ്ടാമത്തെ തുക) അടച്ചു.
ഡൽഹി, ഗുജറാത്ത്‌, ഹരിയാന, കൊൽക്കത്ത , മഹാരാഷ്ട്ര ഗോവ, മുംബൈ, തമിഴ്നാട്‌, കേരളം , ഉത്തർ പ്രദേശ്‌ (ഈസ്റ്റ്), വെസ്റ്റ് ബംഗാൾ എന്നീ സർക്കിളുകളിലാണ് വോഡഫോൺ 3ജി സർവീസ് നൽകുക.
2011 മാർച്ച്‌ 16-നു ഉത്തർ പ്രദേശ്‌ (ഈസ്റ്റ്) സർക്കിളിലെ ലക്നോവിൽ വോഡഫോൺ 3ജി സേവനങ്ങൾ ആദ്യമായി അവതരിപ്പിച്ചു.
ടാറ്റാ ഡോകോമോ, റിലയൻസ് കമ്മ്യൂണിക്കേഷൻസ്, എയർടെൽ, എയർസെൽ എന്നിവയ്ക്കു ശേഷം ഇന്ത്യയിൽ 3ജി സർവീസ് ആരംഭിക്കുന്ന അഞ്ചാമത്തെ സ്വകാര്യ ഓപ്പറേറ്ററാണ് വോഡഫോൺ.
2012 ജൂൺ 28-നു വോഡഫോൺ പുതിയ അന്താരാഷ്‌ട്ര റോമിംഗ് പാക്കേജ് ആരംഭിച്ചു, അതുവഴി ഉപയോക്താകൾക്ക് അവർ സന്ദർശിക്കുന്ന രാജ്യങ്ങൾക്കനുസരിച്ച് വിവിധ വാടകകൾ നൽകേണ്ടതില്ല.
2015 ഡിസംബർ 8-നു 1800 മെഗാഹെർട്സ് ബാൻഡിൽ ഇന്ത്യയിൽ 4ജി സർവീസ് വോഡഫോൺ പ്രഖ്യാപിച്ചു, കേരളത്തിലെ കൊച്ചിയിലാണ് ആദ്യം അവതരിപ്പിച്ചത്.
സെല്ലുലാർ ഓപ്പറേറ്റർ അസോസിയേഷൻ ഓഫ് ഇന്ത്യയുടെ കണക്കുകൾ പ്രകാരം വോഡാഫോൺ എസ്സാറിൻറെ വരിക്കാരുടെ എണ്ണം താഴെപ്പറയുന്നു നഗരം	Nov'2008 മുംബൈ 4115671 ഡൽഹി 3741037 കൊൽക്കത്ത 2481872 ചെന്നൈ 1472340 ഗുജറാത്ത് 7241167 ആന്ധ്രപ്രദേശ് 3430016 കർണ്ണാടക 3333207 പഞ്ചാബ് 1944733 ഹരിയാന 1878339 ഉത്തർപ്രദേശ് (West) - 3825035 ഉത്തർപ്രദേശ് (East) - 5589567 രാജസ്ഥാൻ - 4343407 പശ്ചിമ ബംഗാൾ 4000994 മഹാരാഷ്ട്ര 3833719 തമിഴ്നാട് 4509341 കേരളം 2704412 ഒറീസ 137445 Assam 45486 North East	29814 Madhya Pradesh 50213 Chhattisgarh 207 only Bihar 76349 Himachal Pradesh 193 അവലംബം ↑ ↑ ↑ ↑ ↑ ↑ ↑ ↑ പുറത്തേക്കുള്ള കണ്ണികൾ Vodafone Unleashes Mad Zoozoos Zoozoo the new brand endorser for Vodafone Archived 2009-05-04 at the Wayback Machine .
More on Zoozoos Zoozoo: The new brand 'endorser' for Vodafone Archived 2009-05-01 at the Wayback Machine .
Official site of Vodafone India Archived 2010-02-17 at the Wayback Machine .
Official site of the Vodafone Group Hutch/Vodafone's Creative Television Commercials Archived 2010-03-06 at the Wayback Machine .
വോഡ്യാനോയ് ഇംഗ്ലീഷ് വിലാസം https://ml.wikipedia.org/wiki/Vodyanoy വോഡ്യാനോയ് ( ഇവാൻ ബിലിബിന്റെ ചിത്രീകരണം) , 1934
സ്ലാവിക് പഴംപുരാണത്തിൽ, വോഡ്യാനോയ് ( Russian : водяно́й , റഷ്യൻ ഉച്ചാരണം: [vədʲɪˈnoj] ; lit. '[he] from the water' or 'watery') ഒരു പുരുഷ ജലഭൂതമാണ്.
ചെക്ക് യക്ഷിക്കഥകളിലെ വോഡ്നക് (അല്ലെങ്കിൽ ജർമ്മൻ രൂപത്തിൽ: ഹസ്ട്രമാൻ), ജർമ്മൻ യക്ഷിക്കഥകളിലെ വാസെർമാൻ അല്ലെങ്കിൽ നിക്സ് പോലെയുള്ള ഒരു സൃഷ്ടിയാണിത്.
തവളയുടേതിനു സമാനമായ മുഖവും പച്ചകലർന്ന താടിയും നീളമുള്ള മുടിയുമുള്ള ഒരു നഗ്ന വൃദ്ധനായി പ്രത്യക്ഷപ്പെടുന്ന വോഡ്യാനോയിയുടെ ശരീരം ആൽഗകളാലും ചേറിലും പൊതിഞ്ഞതും, സാധാരണയായി കറുത്ത മത്സ്യച്ചെതുമ്പലുകളാൽ ആവരണം ചെയ്യപ്പെട്ടുമാണ് കാണപ്പെടുന്നതെന്ന് പറയപ്പെടുന്നു.
കൈകൾക്കുപകരം ചർമ്മത്താൽ ബന്ധിക്കപ്പെട്ട കൈകാലുകൾ, മത്സ്യത്തിന്റെ വാൽ, കത്തുന്ന കൽക്കരി പോലെ ചുവന്ന കണ്ണുകൾ എന്നിവയാണ് ഇതിന്റെ പ്രധാന പ്രത്യേകതകൾ.
പാതി മുങ്ങിപ്പോയ ഒരു തടിപോലെ ഈ സത്വം സാധാരണയായി നദിയിലൂടെ വെള്ളം തെറിപ്പിച്ചുകൊണ്ട് മുന്നോട്ട് കുതിക്കുന്നു.
ഇതിനെ പലപ്പോഴും "മുത്തച്ഛൻ" അല്ലെങ്കിൽ "പൂർവ്വികൻ" എന്ന് പ്രദേശവാസികൾ വിളിക്കുന്നു.
പ്രാദേശികമായ മുങ്ങിമരണങ്ങൾ വോഡ്യാനോയിയുടെ (അല്ലെങ്കിൽ റുസാൽക്കാസിന്റെ) പ്രവർത്തനഫലമാണെന്ന് പറയപ്പെടുന്നു.
പ്രകോപിതനാകുന്ന വോഡ്യാനോയ് അണക്കെട്ടുകളും ജലവൈദ്യുത നിലയങ്ങളും തകർത്ത് ആളുകളെയും മൃഗങ്ങളെയും ജലത്തിൽ മുക്കിക്കൊല്ലുന്നു.
തന്മൂലം, മത്സ്യത്തൊഴിലാളികളും, മില്ലുടമസ്ഥരും, തേനീച്ച വളർത്തുകാരും അവനെ പ്രീണിപ്പിക്കാൻ ബലി നടത്തുന്നു) ആളുകളെ വെള്ളത്തിനടിയിലെ തന്റെ വാസസ്ഥലത്തേക്ക് വലിച്ചിഴയ്ക്കുന്ന വോഡ്യാനോയ് അവരെ തന്റെ അടിമകളും സേവകരുമാക്കുന്നുവെന്നാണ് വിശ്വാസം.
റഷ്യയുടെ വടക്കൻ ഭാഗങ്ങളിൽ, വോഡ്യാനോയികൾക്ക് ഒരു ഭരണാധികാരിയുണ്ടെന്ന് വിശ്വസിക്കപ്പെടുന്നു.
ഒരു ഗദയേന്തിയ സായുധനാണ് വൃദ്ധനാണ് ഈ ഭരണാധികാരി.
ഒരു കറുത്ത മേഘത്തിൽ ഇരുന്നുകൊണ്ട് ആകാശത്തേക്ക് ഉയരാൻ കഴിയുന്ന അദ്ദേഹത്തിന് പുതിയ നദികളും തടാകങ്ങളും സൃഷ്ടിക്കാൻ കഴിയും.
അവന്റെ പേര് സാർ വോഡ്യാനിക് അഥവാ വോഡ്യാൻ സാർ എന്നാണ്.
വിഷമത്രികോണം ഇംഗ്ലീഷ് വിലാസം https://ml.wikipedia.org/wiki/Obtuse_triangle ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ത്രികോണത്തിന്റെ ഒരു ആന്തരകോൺ ബൃഹത്‌കോൺ ആയാൽ അത്തരം ത്രികോണമാണ് വിഷമത്രികോണം .
അതായത് കോണളവ് 90 ഡിഗ്രിയ്ക്കും 180 ഡിഗ്രിയ്ക്കും ഇടയിൽ.
കൊസൈൻ നിയമപ്രകാരം  a,b,c എന്നീ മൂന്നു വശങ്ങളുള്ളതും A,B,C എന്നീ കോണളവുകളും ഉള്ളതായ ഒരു ത്രികോണം തന്നിരുന്നാൽ c o s C = ( a 2 + b 2 − c 2 ) / ( 2 a b ) {\displaystyle cosC=(a^{2}+b^{2}-c^{2})/(2ab)\,} ഇവിടെ C എന്ന കോൺ c എന്ന വശത്തിനു എതിരേ കിടക്കുന്നു c o s C {\displaystyle cosC\,} പൂജ്യത്തേക്കാൾ ചെറുതാണ് എങ്കിൽ C ഒരു ബൃഹത്കോൺ ആയിരിയ്ക്കും.
ആയതിനാൽ ഒരു വിഷമത്രികോണത്തിലെ വശങ്ങൾ a 2 + b 2 c 2 , b 2 + c 2 a 2 , c 2 + a 2 b 2 {\displaystyle a^{2}+b^{2} c^{2},b^{2}+c^{2} a^{2},c^{2}+a^{2} b^{2}\,} ഈ വ്യവസ്ഥകളിലേതെങ്കിലും പാലിയ്ക്കുന്നു.
വിഷാദം
ദുഃഖിതമായ മാനോനിലയും പ്രവർത്തനങ്ങളോടുള്ള വിമുഖതയും കലർന്ന ഒരു ഒരു മാനസികാവസ്ഥയാണ് വിഷാദം അഥവാ ഡിപ്രെഷൻ (Depression) .
ശാസ്ത്രീയമായ ചികിത്സ ആവശ്യമുള്ള ഒരു രോഗം തന്നെയാണ് വിഷാദം.
എന്നാൽ പലപ്പോഴും ഇത്‌ അവഗണിക്കപ്പെടുകയാണ് പതിവ്.
ഇത് ഒരാളുടെ ചിന്തകൾ, പെരുമാറ്റം, പ്രചോദനം, വികാരങ്ങൾ, സ്വയം ക്ഷേമത്തിലിരിക്കുന്നതിനുള്ള ചോദന എന്നിവകളെയെല്ലാം മോശമായി ബാധിക്കുന്നു.
സങ്കടം, ചിന്തയിലും ഏകാഗ്രതയിലുമുള്ള ബുദ്ധിമുട്ട്, അമിത വിശപ്പ് അല്ലെങ്കിൽ വിശപ്പുകുറവ്, ഉറക്കമില്ലായ്മ അല്ലങ്കിൽ അമിത ഉറക്കം, ലൈംഗിക താല്പര്യക്കുറവ് എന്നിവയെല്ലാം ഇതിന്റെ ഭാഗമായി വരാം.
വിഷാദം അനുഭവിക്കുന്ന ആളുകൾക്ക് പ്രതീക്ഷയില്ലായ്മ, അവഗണിക്കപ്പെടുന്നുവെന്ന തോന്നൽ, ചിലപ്പോഴൊക്കെ ആത്മഹത്യാ ചിന്തകൾ എന്നിവ അനുഭവപ്പെടാം.
ഈ അവസ്ഥ ഹ്രസ്വകാലമോ ദീർഘകാലമോ ആകാം.
വിഷാദം സർവ്വസാധാരണമായ ഒരു മാനസിക വൈകല്യമാണ്.
ആഗോളതലത്തിൽ 264 ദശലക്ഷത്തിലധികം ആളുകൾക്ക് വിഷാദരോഗം ബാധിക്കുന്നുവെന്ന് കണക്കാക്കപ്പെടുന്നു.
ലോകമെമ്പാടുമുള്ള മാനസികവൈകല്യങ്ങളുടെ പ്രധാന കാരണമാണ് വിഷാദം.
ആഗോളതലത്തിൽ രോഗത്തിന്റെ ഭാരം വർധിപ്പിക്കുന്നതിൽ വിഷാദം പ്രധാന പങ്കുവഹിക്കുന്നു.
പുരുഷന്മാരേക്കാൾ കൂടുതൽ സ്ത്രീകളെയാണ് വിഷാദരോഗം ബാധിക്കുന്നത്.
യുവതികളിൽ പൊതുവേ പ്രസവം , അണ്ഡാശയം അഥവാ ഓവറി നീക്കം ചെയ്യുന്ന ശസ്ത്രക്രിയ, മദ്ധ്യവയസ്ക്കരായ സ്ത്രീകളിൽ ആർത്തവവിരാമം (Menopause) എന്നിവയുമായി ബന്ധപ്പെട്ടും വിഷാദം ഉണ്ടാകാറുണ്ട്.
ഇത്‌ പലപ്പോഴും ഗുരുതരമായേക്കാം.
സ്ത്രീകൾക്ക് പങ്കാളിയുടെയും കുടുംബത്തിന്റെയും പിന്തുണ, വിദഗ്ദ ചികിത്സ എന്നിവ ആവശ്യമുള്ള ഒരു ഘട്ടം തന്നെയാണിത്.
പുരുഷന്മാരിൽ ആൻഡ്രോപോസ് എന്ന അവസ്ഥയുമായി ബന്ധപ്പെട്ടും വിഷാദം ഉണ്ടാകാം.
വിഷാദം ആത്മഹത്യയിലേക്ക് നയിച്ചേക്കാം.
ലഘുവും കഠിനവുമായ വിഷാദത്തിന് ഫലപ്രദമായ മാനസിക ചികിത്സകളും ഔഷധ ചികിത്സകളും ഉണ്ട്.
അവലംബം ↑ {{ cite journal }} : Check date values in: | date= ( help ) ↑ ↑ ↑ ↑ ↑ ↑ ↑ ↑
വിഷമം (അലങ്കാരം) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സമം എന്ന അലങ്കാരത്തിന്റെ വിപരീതമായ അർത്ഥം കുറിക്കുന്ന അലങ്കാരമാണ്‌ വിഷമം .
ഒരു തരത്തിലും സാമ്യതയില്ലാത്ത വസ്തുക്കളേയോ വസ്തുതകളേയോ ചേർത്ത് കാണിക്കുന്ന അലങ്കാരമാണിത്.
ലക്ഷണം വിഷമം ചേർച്ചയില്ലാത്ത
രണ്ടിനെച്ചേർത്തു ചൊല്ലുകിൽ
വിഷവസ്തുക്കളും മനുഷ്യാവകാശങ്ങളും സംബന്ധിച്ച ഐക്യരാഷ്ട്രസഭയുടെ പ്രത്യേക റിപ്പോർട്ടർ ഇംഗ്ലീഷ് വിലാസം https://ml.wikipedia.org/wiki/United_Nations_Special_Rapporteur_on_Toxics_and_Human_Rights
വിഷവസ്തുക്കളും മനുഷ്യാവകാശങ്ങളും സംബന്ധിച്ച ഐക്യരാഷ്ട്രസഭയുടെ പ്രത്യേക റിപ്പോർട്ടർ ഉത്തരവ്‌ 1995-ൽ ഐക്യരാഷ്ട്രസഭയുടെ മനുഷ്യാവകാശ കമ്മീഷൻ സ്ഥാപിച്ചു.
1995-ൽ, മനുഷ്യാവകാശ കമ്മീഷൻ, അപകടകരമായ വസ്തുക്കളും വിഷ മാലിന്യങ്ങളും തുറന്നുകാട്ടുന്നതിന്റെ മനുഷ്യാവകാശ പ്രത്യാഘാതങ്ങൾ പരിശോധിക്കുന്നതിനുള്ള ഉത്തരവ് സ്ഥാപിച്ചു.
നിയമവിരുദ്ധമായ ഗതാഗതം, സൈനിക പ്രവർത്തനങ്ങൾ, യുദ്ധം, സംഘർഷം, കപ്പൽ തകർക്കൽ എന്നിവയ്ക്കിടെ വിഷവും അപകടകരവുമായ ഉൽപ്പന്നങ്ങൾ പുറത്തിറക്കൽ തുടങ്ങിയ പ്രവണതകളുടെ പ്രത്യാഘാതങ്ങൾ ഇതിൽ ഉൾപ്പെടുന്നു.
മെഡിക്കൽ മാലിന്യങ്ങൾ, വേർതിരിച്ചെടുക്കുന്ന വ്യവസായങ്ങൾ (പ്രത്യേകിച്ച് എണ്ണ, വാതകം, ഖനനം), ഉൽപ്പാദന, കാർഷിക മേഖലകളിലെ തൊഴിൽ സാഹചര്യങ്ങൾ, ഉപഭോക്തൃ ഉൽപ്പന്നങ്ങൾ, എല്ലാ സ്രോതസ്സുകളിൽ നിന്നുമുള്ള അപകടകരമായ വസ്തുക്കളുടെ പാരിസ്ഥിതിക ഉദ്വമനം, മാലിന്യ നിർമാർജനം എന്നിവയാണ് ഉത്തരവിൽ ഉൾപ്പെടുത്തിയിരിക്കുന്ന മറ്റ് മേഖലകൾ.
2011-ൽ, യുഎൻ മനുഷ്യാവകാശ കൗൺസിൽ, അപകടകരമായ വസ്തുക്കളും മാലിന്യങ്ങളും മനുഷ്യാവകാശങ്ങളുടെ പൂർണ്ണമായ ആസ്വാദനത്തിന് ഗുരുതരമായ ഭീഷണി സൃഷ്ടിക്കുമെന്ന് സ്ഥിരീകരിച്ചു.
നിർമ്മാണം മുതൽ അന്തിമ നിർമാർജനം വരെ അപകടകരമായ ഉൽപ്പന്നങ്ങളുടെ മുഴുവൻ ജീവിത ചക്രവും ഉൾപ്പെടുത്തുന്നതിന് ഉത്തരവ്‌ വിപുലീകരിച്ചു.
തൊട്ടിലിൽ നിന്ന് കല്ലറയിലേക്കുള്ള സമീപനം എന്നാണ് ഇത് അറിയപ്പെടുന്നത്.
കെമിക്കൽ ഉൽപ്പാദനത്തിലെ ദ്രുതഗതിയിലുള്ള ത്വരണം, ഇത് വർദ്ധിച്ചുവരുന്ന ഭീഷണിയാണ്.
പ്രത്യേകിച്ച് സമൂഹത്തിലെ ഏറ്റവും ദുർബലരായ വിഭാഗങ്ങളുടെ മനുഷ്യാവകാശങ്ങൾക്കുള്ള സാധ്യതയെ സൂചിപ്പിക്കുന്നു.
വ്യക്തികളും സമൂഹങ്ങളും വിഷ പദാർത്ഥങ്ങളുമായി സമ്പർക്കം പുലർത്തുന്നത് തടയാൻ സജീവമായ നടപടികൾ കൈക്കൊള്ളാൻ അന്താരാഷ്ട്ര മനുഷ്യാവകാശ നിയമപ്രകാരം സംസ്ഥാനങ്ങൾ ആവശ്യപ്പെടുന്നുവെന്ന് യുഎൻ വാദിക്കുന്നു.
സമൂഹത്തിലെ ദുർബലരായ അംഗങ്ങളെ പലപ്പോഴും ഏറ്റവും കൂടുതൽ ബാധിച്ചതായി കണക്കാക്കുന്നു.
ദാരിദ്ര്യത്തിൽ കഴിയുന്ന ആളുകൾ, തൊഴിലാളികൾ, കുട്ടികൾ, ന്യൂനപക്ഷ വിഭാഗങ്ങൾ, തദ്ദേശവാസികൾ, കുടിയേറ്റക്കാർ, മറ്റ് ദുർബലരായ അല്ലെങ്കിൽ സാധ്യതയുള്ള വിഭാഗങ്ങളിൽ, ഉയർന്ന ലിംഗഭേദം ഉള്ളവർ എന്നിവരും ഉൾപ്പെടുന്നു.
സ്വതന്ത്ര വിദഗ്ധൻ
യുഎൻ മനുഷ്യാവകാശ സമിതിയാണ് പ്രത്യേക റിപ്പോർട്ടറെ നിയമിക്കുന്നത്.
മനുഷ്യാവകാശ കൗൺസിൽ നിയുക്ത വിദഗ്‌ദ്ധൻ ആപത്‌കരമായ പദാർത്ഥങ്ങളുടെയും മാലിന്യങ്ങളുടെയും അനുചിതമായ പരിപാലനം മൂലം മനുഷ്യാവകാശങ്ങൾ പ്രോത്സാഹിപ്പിക്കുന്നതിനും സംരക്ഷിക്കുന്നതിനുമായി സ്വീകരിച്ച മുൻകൈകൾ പരിശോധിച്ച് അംഗരാജ്യങ്ങൾക്ക് റിപ്പോർട്ട് ചെയ്യേണ്ടതുണ്ട്.
പ്രത്യേക റിപ്പോർട്ടർ റിപ്പോർട്ട് ചെയ്ത വിഷയങ്ങളുടെ തിരഞ്ഞെടുപ്പ് 2022 മാർച്ചിൽ, ഹ്യൂമൻ റൈറ്റ്‌സ് വാച്ച് മെർക്കുറി, ആർട്ടിസാനൽ, ചെറുകിട സ്വർണ്ണ ഖനനം എന്നിവയുമായി ബന്ധപ്പെട്ട പ്രത്യേക റിപ്പോർട്ടറുടെ റിപ്പോർട്ടിന് സമർപ്പിച്ചു.
ഖനനത്തിൽ അയിരിൽ നിന്ന് സ്വർണ്ണം വീണ്ടെടുക്കാൻ മെർക്കുറി ഉപയോഗിക്കുന്നു.
പ്രത്യേകിച്ച് കുട്ടികൾക്ക് ഹാനികരമായ മെർക്കുറി കേന്ദ്ര നാഡീവ്യൂഹത്തെ ആക്രമിക്കുകയും മസ്തിഷ്ക ക്ഷതത്തിനും മരണത്തിനും കാരണമാകുകയും ചെയ്യും.
മെർക്കുറിയുടെ അപകടസാധ്യതകളെക്കുറിച്ച് ചെറിയതോ തെറ്റായതോ ആയ വിവരങ്ങളുള്ള ബാലവേലക്കാരാണ് പലപ്പോഴും ഖനനം നടത്തുന്നത്.
2021 - റിപ്പോർട്ട്: പ്ലാസ്റ്റിക് സൈക്കിളിന്റെ ഘട്ടങ്ങളും മനുഷ്യാവകാശങ്ങളിൽ അവ ചെലുത്തുന്ന സ്വാധീനവും
പ്ലാസ്റ്റിക്കിലെ വിഷ അഡിറ്റീവുകളുടെ മനുഷ്യാവകാശ പ്രത്യാഘാതങ്ങളും പ്ലാസ്റ്റിക്കിന്റെ ജീവിതചക്ര ഘട്ടങ്ങളും, സ്ത്രീകൾ, കുട്ടികൾ, തൊഴിലാളികൾ, തദ്ദേശവാസികൾ എന്നിവരുടെ അവകാശങ്ങൾ ഉൾപ്പെടെ ഈ റിപ്പോർട്ട് ഉയർത്തിക്കാട്ടുന്നു.
മനുഷ്യാവകാശങ്ങൾക്കും പരിസ്ഥിതിക്കും ഗുരുതരമായ അപകടമുണ്ടാക്കുന്ന വിഷ രാസവസ്തുക്കൾ പ്ലാസ്റ്റിക്കിൽ സാധാരണയായി ചേർക്കുന്നു.
മനുഷ്യാവകാശങ്ങളിൽ പ്ലാസ്റ്റിക്കിന്റെ ദൂഷ്യഫലങ്ങളെ അഭിസംബോധന ചെയ്യാൻ ലക്ഷ്യമിട്ടുള്ള ശുപാർശകൾ പ്രത്യേക റിപ്പോർട്ടർ മുന്നോട്ട് വയ്ക്കുന്നു.
2015 - റിപ്പോർട്ട്: അപകടകരമായ വസ്തുക്കളെയും മാലിന്യങ്ങളെയും കുറിച്ചുള്ള വിവരാവകാശം
ഈ റിപ്പോർട്ടിൽ, അപകടകരമായ പദാർത്ഥങ്ങളുടെയും മാലിന്യങ്ങളുടെയും ജീവിത ചക്രത്തിലുടനീളം വിവരാവകാശത്തിന്റെ വ്യാപ്തി സ്പെഷ്യൽ റിപ്പോർട്ടർ വ്യക്തമാക്കുകയും ഈ അവകാശം സാക്ഷാത്കരിക്കുന്നതിൽ ഉയർന്നുവന്ന വെല്ലുവിളികൾ തിരിച്ചറിയുകയും ഈ പ്രശ്നങ്ങൾക്ക് സാധ്യമായ പരിഹാരങ്ങൾ രൂപപ്പെടുത്തുകയും ചെയ്യുന്നു.
അപകടകരമായ വസ്തുക്കളെയും മാലിന്യങ്ങളെയും കുറിച്ചുള്ള വിവരാവകാശം നടപ്പിലാക്കുന്നതുമായി ബന്ധപ്പെട്ട് സംസ്ഥാനങ്ങളുടെ ബാധ്യതകളും ബിസിനസ്സിന്റെ ഉത്തരവാദിത്തങ്ങളും ചർച്ചചെയ്യുന്നു.
നിലവിലെ സ്വതന്ത്ര വിദഗ്ധൻ ഡോ. മാർക്കോസ് എ. ഒറെല്ലാന , 2020-current മുൻകാല സ്വതന്ത്ര വിദഗ്ധർ മിസ്റ്റർ ബാസ്‌കട്ട് ടുങ്കാക്ക് (തുർക്കി/യുഎസ്എ), 2014-2020 മിസ്റ്റർ മാർക്ക് പല്ലെമെർട്ട്സ് (ബെൽജിയം), 2012-2014 മിസ്റ്റർ കാലിൻ ജോർജസ്കു (റൊമാനിയ), 2010-2012 മിസ്റ്റർ ഒകെചുക്വു ഇബിനു (നൈജീരിയ), 2004-2010 മിസ്.
ഫാത്മ സൊഹ്റ ഔഹാച്ചി-വെസെലി (അൾജീരിയ), 1995-2004 അവലംബം പുറംകണ്ണികൾ United Nations Special Rapporteur on Toxics and Human Rights
വിഷാദരോഗം ഇംഗ്ലീഷ് വിലാസം https://ml.wikipedia.org/wiki/Depression Melencolia I (ca. 1514), by Albrecht Dürer
മനുഷ്യൻ അഭിമുഖീകരിക്കുന്ന ഏറ്റവും വലിയ പ്രതിസന്ധിയാണ് മാനസിക സമ്മർദ്ദം.
പ്രധാനമായും തലച്ചോറിനെ ബാധിക്കുന്ന ഒരു രോഗാവസ്ഥയാണ് വിഷാദം.
ഡിപ്രെഷൻ (Depression) എന്ന് ഇംഗ്ലീഷിൽ പറയുന്നു.
ഭക്ഷണരീതി, ഉറക്കം, വ്യക്തിത്വം, തൊഴിൽ, കുടുംബം, ലൈംഗികജീവിതം എന്നിവയെ വലിയ തോതിൽ ബാധിക്കുമ്പോഴാണ് വിഷാദം രോഗമായി മാറുന്നത്.
കിട്ടിക്കൊണ്ടിരിക്കുന്ന സ്നേഹം നഷ്ടപ്പെടുമ്പോൾ, രോഗം പിടിപെടുമ്പോൾ, ജോലി നഷ്ടപ്പെടുമ്പോൾ, സാമ്പത്തിക പ്രശ്നങ്ങളിൽപെട്ടുഴലുമ്പോൾ, പ്രിയപ്പെട്ടവർ മരണപ്പെടുമ്പോൾ, പ്രകൃതി ദുരന്തങ്ങൾ ഉണ്ടാകുമ്പോൾ, ബാല്യകാലത്തു അനുഭവിക്കേണ്ടി വന്ന തിക്താനുഭവങ്ങൾ, ബാല്യകാല മുതിർന്നവരിൽ ലൈംഗിക ചൂഷണത്തിന് ഇരയായവർ, ബലാത്സംഗത്തിന് ഇരയായവർ, സ്ത്രീകളിൽ പ്രസവാനന്തരം, ആർത്തവവിരാമം അഥവാ മെനോപോസ് തുടങ്ങിയ പല സാഹചര്യങ്ങളും ആളുകളെ  വിഷാദരോഗികളാക്കി തീർക്കാറുണ്ട്.
ഇതിന്റെ ഫലമായി രോഗികൾ നിരാശയിൽ ആണ്ടുപോകാനും അക്രമാസക്തരാകാനും ബന്ധങ്ങൾ തകരാനും ആത്മഹത്യാ പ്രവണത കാണിക്കാനും സാധ്യതയുണ്ട്.
അതീവ ഗുരുതരമായ പ്രസവാനന്തര വിഷാദം അമ്മയെയും കുഞ്ഞിനേയും മോശമായി ബാധിക്കാറുണ്ട്.
മധ്യവയസ്ക്കരായ സ്ത്രീകളിൽ ആർത്തവവിരാമ സമയത്ത് കാണപ്പെടുന്ന അമിതമായ സങ്കടം, പെട്ടന്നുള്ള കോപം, പ്രായമായി എന്ന തോന്നൽ, ലൈംഗികതാല്പര്യക്കുറവ് എന്നിവ വിഷാദരോഗവുമായി ബന്ധപ്പെട്ടു കിടക്കുന്നു.
ചിട്ടയായ ശാരീരിക വ്യായാമത്തിന്റെ കുറവും വിഷാദരോഗം ഉണ്ടാകുവാനുള്ള സാധ്യത വർധിപ്പിക്കുന്നു.
സിറോട്ടോണിൻ,നോർ-എപിനെഫ്രിൻ എന്നീ രാസപരിവാഹകരുടെ വിന്യാസത്തിലും പ്രർത്തനത്തിലുമുള്ള കുറവാണ് വിഷാദരോഗത്തിന്റെ അടിസ്ഥാനം എന്ന് കണ്ടെത്തിയിട്ടുണ്ട്.
ഈ അടിസ്ഥാന വൈകല്യം എങ്ങനെയുണ്ടാകുന്നുവെന്നത് വ്യക്തമല്ല.
എന്നാൽ വിഷാദരോഗ ചികിത്സയ്ക്കുപയോഗിക്കുന്ന ആധുനിക ഔഷധങ്ങൾ പരിവാഹക പദാർത്ഥങ്ങളുടെ കുറവ് പരിഹരിക്കുന്നതായി കണ്ടിട്ടുണ്ട്.
തലച്ചോറിലെ നാഡീപ്രേഷണ വ്യവസ്തയിലുണ്ടാകുന്ന ക്രമക്കേടുകൾ ശാരീരിക മാനസിക തലങ്ങളിലെ പലതരം അസ്വാസ്ത്യങ്ങളായി പരിണമിക്കും.
അവയുടെ ആകെത്തുകയാണ് ഡിപ്രെഷൻ.
ഇത് മാനസികതലത്തിലാണ് നമുക്കനുഭവപ്പെടുന്നത്, എങ്കിലും ശരീരത്തിൽ അതായത് തലച്ചോറിൽ നിന്ന് തന്നെയാണ് തുടങ്ങുന്നത്.
ദുഖവും പിരിമുറുക്കവും മാറാതെ നിന്ന് നാഡീ പ്രേഷണം വഴിയുള്ള ചില രാസസംപ്രേഷണത്തിൽ ഉണ്ടാകുന്ന അസംതുലിതാവസ്ഥ ഡിപ്രെഷൻ എന്ന അവസ്ഥയിലേക്ക് നയിക്കുന്നു.
ഇത് ഒരു മൂഡ് ഡിസോർഡർ ആണ്.
അതായത് ഒരു നിശ്ചിത ക്രമത്തിലുള്ള ശാരീരിക മാനസിക അവസ്ഥയെ ആണ് മൂഡ് എന്നുദ്ദേശിക്കുന്നത്.
ഈ ക്രമം അതിന്റെ അളവിൽ കൂടുതലോ കുറവോ ആയാൽ മൂഡ് ഡിസോർഡർ ആയിത്തീരുന്നു.
വർഗ്ഗീകരണങ്ങൾ
ഏകമുഖവിഷാദം (യുണീപോളാർ ഡിപ്രെഷൻ) : ഭൂരിപക്ഷം രോഗികളിലും വിഷാദരോഗം പെട്ടെന്നുണ്ടാവുകയും ഏതാനും മാസങ്ങൾക്കകം പൂർണമായി ശമിക്കുകയും ചെയ്യുന്നതാണ്.
എന്നാൽ വലിയൊരു വിഭാഗം രോഗികളിൽ അത് ആവർത്തിക്കും.
ചിലപ്പോൾ ഓരോവർഷവും ചിലരിൽ ഏതാനും വർഷങ്ങളിലെ ഇടവേളയ്ക്കുശേഷം മാത്രം.
എല്ലാ പ്രാവശ്യവും വിഷാദലക്ഷണങ്ങളാണ് രോഗിക്കുണ്ടാകുന്നതെങ്കിൽ അതിനെ ഏകമുഖ വിഷാദം എന്നു വിളിക്കുന്നു.
ഏകമുഖവിഷാദരോഗം ആണെന്നുറപ്പുണ്ടെങ്കിൽ വിഷാദ വിരുദ്ധൗഷധങ്ങൾ(ആന്റി ഡിപ്രെസ്സെന്റ്സ്) മാത്രം കൊണ്ടുള്ള ചികിത്സ ഫലപ്രദമായേക്കും.
ദ്വിമുഖവിഷാദം (ബൈപോളാർ ഡിപ്രെഷൻ): ഈ രോഗികളിൽ വിഷാദം,ഉന്മാദം എന്നിവ മാറിമാറി ഉണ്ടാകും.
ഉന്മാദത്തിന്റെ പ്രത്യക്ഷലക്ഷണങ്ങൾ പ്രകടമായിട്ടില്ലെങ്കിലും പല രോഗികളിലും വിമുഖശ്രേണിയിൽ ഉൾപ്പെടുന്ന ലഹരിശീലം,പെരുമാറ്റ വൈകല്യങ്ങൾ,അനിയന്ത്രിതക്ഷോഭം എന്നിവയുണ്ടാകും.
ഏകമുഖവിഷാദം ആണെന്ന് പ്രഥമദൃഷ്ടിയിൽ തോന്നിക്കുന്ന പല രോഗികളിലും ശ്രദ്ധാപൂർവം രോഗവിശകലനം നടത്തിയാൽ ദ്വിമുഖവിഷാദത്തിന്റെ തെളിവുകൾ കണ്ടെത്താം.
ദ്വിമുഖവിഷാദരോഗത്തിന് വിഷാദ വിരുദ്ധൗഷധങ്ങൾ(ആന്റി ഡിപ്രെസ്സെന്റ്സ്) മതിയാകില്ല.
വിഷാദവിരുദ്ധൗഷധങ്ങൾ മാത്രം ഉപയോഗിക്കുന്നത് രോഗിയുടെ സ്ഥിതി മോശമാകാനും കാരണമാകും.
വികാരതുലനൗഷധങ്ങൾ കൂടി ശ്രദ്ധാപൂർവം ഉപയോഗിച്ചാണ് അവയെ ചികിത്സിക്കേണ്ടത്.
മെലങ്കോളിക് ഡിപ്രെഷൻ : ഇതിൽ ഉറക്കം, വിശപ്പ്, ലൈംഗികത ഇവയിൽ വളരെ കുറവ് വരുക തീരെ മെലിയുക ഇവയുണ്ടാകുന്നു.
എടിപ്പിക്കൽ ഡിപ്രെഷൻ :ഈ രോഗികളിൽ അമിതമായ ഉറക്കം, കൂടുതൽ വിശപ്പ് അതനുസരിച്ച് ഭക്ഷണം കഴിക്കുക, ലൈംഗിക ആസക്തി കൂടുക, ശരീരം ചീർത്തു വരിക മുതലായവ പ്രകടമാകുന്നു.
സൈക്കോട്ടിക് ഡിപ്രെഷൻ : ആരെക്കെയോ തന്നെ കൊല്ലാൻ വരുന്നു, ചുറ്റും ശത്രുക്കൾ ആണെന്നുമുള്ള ചിന്തയും ഭയവും ഇതിൽ കൂടുതലായി കാണുന്നു.
പോസ്റ്റ് പാർട്ടം ഡിപ്രെഷൻ : ഇത് പ്രസവത്തോടനുബന്ധിച്ചു സ്ത്രീകളിൽ ഉണ്ടാകുന്നതാണ്.
ചില രാജ്യങ്ങളിൽ എട്ടിൽ ഒന്ന് എന്ന കണക്കിന് സ്ത്രീകളിൽ ഇത് കാണുന്നു.
മൂഡ്‌ ഡിസോഡർ പ്രധാനമായും രണ്ടു തരത്തിലുണ്ട് - വിഷാദ രോഗം (അഥവാ depressive disorder)
   ഉന്മാദ വിഷാദ രോഗം ( അഥവാ bipolar mood disorder)
ഒരാളുടെ വൈകാരിക അവസ്ഥ, അഥവാ മൂഡിൽ, അത്യാഹ്ലാദം, അതികഠിനമായ ദുഃഖം എന്നിങ്ങനെ കാര്യമായ വ്യതിയാനങ്ങൾ ഉണ്ടാവുന്ന അവസ്ഥ ആണ് ഉന്മാദ വിഷാദ രോഗം അഥവാ ബൈപോളാർ മൂഡ്‌ ഡിസോഡർ.
വിഷാദരോഗത്തിലാവട്ടെ അതികഠിനമായ ദുഃഖം ആണ് പ്രധാനമായും ഉണ്ടാവുന്നത് .
വിഷാദരോഗത്തിൽ നിരാശ,ആത്മഹത്യാ പ്രവണത, ശരീരക്ഷീണം, വിശപ്പില്ലായ്മ, ഉറക്കക്കുറവ്, ലൈംഗിക താൽപര്യക്കുറവ്, രതിമൂർച്ഛ ഇല്ലായ്മ എന്നീ മാനസിക ലക്ഷണങ്ങളോടൊപ്പം പലതരത്തിലുള്ള ശാരീരികലക്ഷണങ്ങളും കാണാം.
ശരീരത്തിന്റെ വിവിധ ഭാഗങ്ങളിലുള്ള വേദന, കഴപ്പ്, വയറെരിച്ചിൽ, തലവേദന, തലകറക്കം, സന്ധിവേദന, നീർക്കെട്ട് തുടങ്ങി പലതും ഇതിലുൾപ്പെടുന്നു.
ചില രോഗികളിൽ വിഷാദത്തെക്കാൾ കൂടുതൽ ശാരീരികലക്ഷണങ്ങളാണ് കാണുന്നത്.
ഒന്നിലും താൽപര്യം ഇല്ലാതിരിക്കുക, ഏകാന്തത അകാരണമായ ദുഃഖം, ഒന്നിലും ഉത്സാഹമില്ലായ്മ, വെറുപ്പ്, പെട്ടെന്നുള്ള ദേഷ്യം അകാരണമായ ഉത്കണ്ഠ, ക്ഷീണം, ഭയം, ഉറക്കക്കുറവ് വിശപ്പില്ലായ്മ, ചിലപ്പോൾ വിശപ്പ് കൂടുതൽ ഭക്ഷണം കൂടുതലോ കുറച്ചോ കഴിക്കുക, കൂടുതലായോ കുറവായോ ഉറങ്ങുക.
പതിവിൽ കുറഞ്ഞതോ അമിതമായതോവായ ലൈംഗികതാല്പര്യം.
പുരുഷനിൽ ഉദ്ധാരണക്കുറവ്, താല്പര്യക്കുറവ്, സ്ത്രീകളിൽ യോനിവരൾച്ച, ലൈംഗിക ബന്ധത്തിൽ വേദന തുടങ്ങിയവ കാരണങ്ങൾ
നമ്മുടെ തലച്ചോറിൽ കാണപ്പെടുന്ന നാഡീകോശങ്ങളിലാണ് സീറോട്ടോണിൻ,നോർ-എപിനെഫ്രിൻ എന്നീ രാസവസ്തുക്കൾ ഉത്പാദിപ്പിക്കുന്നത്.
ഈ രാസവസ്തുക്കൾ ഉപയോഗിച്ച്‌ ആശയവിനിമയം നടത്തുന്ന നാഡീപഥങ്ങളാണ്‌ വിഷാദത്തിൽ ശരീരപ്രക്രിയകളെയും സ്വഭാവസവിശേഷതകളെയും നിയന്ത്രിക്കുന്നത്‌.
ഈ രാസവസ്തുക്കൾക്ക് ഉറക്കം,ഓർമ,പഠനം,മാനസിക നില,ലൈംഗിക താത്പര്യങ്ങൾ തുടങ്ങിയ വിവിധങ്ങളായ പ്രവർത്തികളെ നിയന്ത്രിക്കുന്നതിൽ നിർണ്ണായക സ്ഥാനമാണുള്ളത്.
കേന്ദ്ര നാഡീ വ്യവസ്ഥയിലെ സീറോടൊണിൻ,നോർ-എപിനെഫ്രിൻ അളവിലുണ്ടാവുന്ന കുറവാണ് വിഷാദ രോഗത്തിന് അടിസ്ഥാനം.
പല കാരണങ്ങൾ ഉണ്ടെങ്കിലും പൊതുവായി ചിലവ താഴെ കാണുക.
പീഡാനുഭവങ്ങൾ നിറഞ്ഞ ബാല്യം,കൗമാരം.
സുഹൃത്തുക്കളോടും കുടുംബാംഗങ്ങളോടും ഉണ്ടാകുന്ന വഴക്ക്, പിണക്കങ്ങൾ.
ഉറ്റബന്ധുക്കളുടെയോ കുടുംബാംഗങ്ങളുടെയോ മരണം, വേര്പാട്.
ചില മരുന്നുകളുടെ പാർശ്വഫലങ്ങൾ.
പാരമ്പര്യം, ചില കുടുംബങ്ങളിൽ പാരമ്പര്യമായി ഇത് കണ്ടു വരുന്നു.
വിവാഹമോചനം, പ്രണയനൈരാശ്യം, ജോലി നഷ്ടപ്പെടൽ തുടങ്ങിയവ മാനസിക ശാരീരിക തീരാരോഗങ്ങൾ .
പ്രസവശേഷം പ്രധാനമായും രണ്ട് കാലഘട്ടങ്ങളിൽ സ്ത്രീകളിൽ വിഷാദരോഗം ഉണ്ടാകുവാൻ സാധ്യതയുണ്ട്.
ഒന്ന് പ്രസവശേഷം, മറ്റൊന്ന് ആർത്തവവിരാമം എന്ന ഘട്ടത്തിലും.
പ്രസവത്തിന് ശേഷം വിഷാദം ഉണ്ടാകുന്നു.
ഇത് മിക്കപ്പോഴും താൽക്കാലികമായിരിക്കും.
ചിലരിൽ ഇത് നീണ്ടുനിന്നേക്കാം.
ചിലപ്പോൾ ഇത് ഗുരുതരമായ പ്രശ്നങ്ങളിലേക്ക് നയിച്ചേക്കാം.
കുട്ടിയോടുള്ള താല്പര്യക്കുറവ്, തുടർച്ചയായി വിലപിക്കുക തുടങ്ങിയ ലക്ഷണങ്ങളും ഉണ്ടാകാം.
ഇതിന്റെ കുറച്ചു ഗുരുതരമായ അവസ്ഥയാണ് "പോസ്റ്റ്പാർട്ടം ഡിപ്രഷൻ'. പത്തുപേരിൽ 1- 2 പേർക്ക്​ ഈ അവസ്ഥ ഉണ്ടാവുന്നു എന്നാണ് കണക്കുകൾ. വികസ്വര രാജ്യങ്ങളിൽ 20% (അഞ്ചിലൊന്ന്) അമ്മമാരിൽ ഈ പ്രശ്നമുണ്ടാവുന്നുണ്ട്. പ്രസവശേഷം 24 മണിക്കൂറിനുള്ളിൽ തുടങ്ങി എപ്പൊ വേണമെങ്കിലും ഈ അവസ്ഥ വരാം. ചിലപ്പോൾ മാസങ്ങളോളം നിൽക്കാം. ഇതിലും കുറച്ചു കൂടുതൽ ഗുരുതരമായ അവസ്ഥയാണ് "പോസ്റ്റ്പാർട്ടം സൈക്കോസിസ്‌'.
1000 അമ്മമാരിൽ ഒരാൾക്കങ്ങനെ ഉണ്ടാവാൻ സാധ്യതയുണ്ട്.
അമ്മയുടെ ആത്മഹത്യ മുതൽ കുഞ്ഞിന്റെയും അമ്മയുടെയും മരണത്തിനുവരെ ഇത് കാരണമാവാം.
ഈ അവസ്ഥകളുടെ കൃത്യമായ കാരണം അറിയില്ലെങ്കിലും പ്രസവാനന്തരം ഹോർമോണുകളുടെ അളവിലുണ്ടാവുന്ന വ്യതിയാനങ്ങൾ, ഗർഭധാരണത്തിന് മുമ്പേയുണ്ടായിരുന്ന വിഷാദം- ഉത്കണ്ഠ, ശാരീരിക- മാനസികമോ  പീഡനങ്ങൾ, വൈവാഹിക ജീവിതത്തിലെ പ്രശ്നങ്ങൾ, കുഞ്ഞിൻ്റെ ഭാവിയെ പറ്റിയുള്ള ആകുലതകൾ, സാമ്പത്തിക- സാമൂഹിക അരക്ഷിതാവസ്ഥകൾ തുടങ്ങി നിരവധി കാരണങ്ങൾ ഇതിന്റെ ഉത്ഭവത്തിന് പ്രചോദനമാകുന്നുവെന്നാണ് പഠനങ്ങൾ.
ഉറക്കമില്ലായ്മ അല്ലെങ്കിൽ അമിത ഉറക്കം, ഒന്നിനോടും താൽപ്പര്യമില്ലായ്മ, കുഞ്ഞിനു വേണ്ട ശ്രദ്ധ കൊടുക്കാതിരിക്കുക, ഉൽക്കണ്ഠ, വിഷാദം, അമിത ക്ഷീണം, ദേഷ്യം, ആത്മഹത്യാ പ്രവണത, കുഞ്ഞിനെയോ സ്വയമേയോ മുറിവേൽപ്പിക്കാനുള്ള പ്രവണത, കുഞ്ഞിനെ കൊല്ലാനുള്ള പ്രവണത തുടങ്ങിയവയൊക്കെയാണ് പ്രധാന ലക്ഷണങ്ങൾ.
പ്രസവശേഷം ഈ ലക്ഷണങ്ങളിൽ ഏതെങ്കിലും ഉണ്ടെങ്കിൽ അവ സ്വയം തിരിച്ചറിയുകയോ കൂടെയുള്ളവർ മനസിലാക്കുകയോ ചെയ്ത് എത്രയും വേഗം വൈദ്യസഹായം ലഭ്യമാക്കേണ്ടതാണ് .
ആർത്തവവിരാമ ഘട്ടത്തിൽ സ്‌ത്രീകളിൽ ആർത്തവചക്രത്തിന്റെ അവസാനത്തെയാണ്‌ ആർത്തവവിരാമം (Menopause) എന്ന് പറയുന്നത്.
ഇതേത്തുടർന്നു സ്‌ത്രീകൾക്ക് വിഷാദവും മറ്റ്‌ പ്രശ്നങ്ങളും  നേരിടേണ്ടി വരുന്നതായി കാണുന്നു.
പൊതുവേ ആർത്തവവിരാമം അനുഭവപ്പെട്ടു തുടങ്ങുന്നത്‌ 45 മുതൽ 55 വയസിന് ഇടയിലാണ്‌.
ഹോർമോൺ വ്യതിയാനങ്ങളിലൂടെയും നിരവധി മാനസിക ശാരീരിക വെല്ലുവിളികളിലൂടെയും സ്ത്രീ കടന്നു പോകുന്ന സമയമാണിത്‌.
പലപ്പോഴും കുടുംബത്തിലെ അംഗങ്ങൾ ഇത് തിരിച്ചറിയണം എന്നില്ല.
ഈ ഘട്ടത്തിൽ ഈസ്‌ട്രജൻ, പ്രൊജസ്‌റ്റെറോൺ എന്നി സ്‌ത്രീ ഹോർമോണുകളുടെ അളവിൽ വ്യതിയാനം ഉണ്ടാകുന്നു.
ഈ സമയത്ത്‌, സ്‌ത്രീകൾക്ക്‌ ശരീരത്തിന്റെ ചൂടു  കൂടുന്നതായി അനുഭവപ്പെടുക, ഉറക്കം നഷ്ടപ്പെടുക, ക്ഷീണം, അസ്ഥികൾക്ക് ബലക്കുറവ്, യോനീ വരൾച്ച , യോനിചർമം നേർത്തുവരിക, അതുമൂലം ലൈംഗികമായി ബന്ധപ്പെടുമ്പോൾ വേദനയും ബുദ്ധിമുട്ടും (ഡിസ്പെറൂണിയ) , ലൈംഗിക താല്പര്യക്കുറവ് എന്നിവ അനുഭവപ്പെടാം.
ഇതിനെല്ലാം പുറമേ, ശരീരഭാരം കൂടുക, മുടികൊഴിച്ചിൽ, വരണ്ട ചർമ്മം, സ്‌തനങ്ങൾക്ക്‌ രൂപമാറ്റം സംഭവിക്കുക തുടങ്ങി വ്യത്യസ്‌ത തരത്തിലുള്ള പ്രശ്‌നങ്ങൾക്ക്‌ മേനോപോസ് കാരണമായേക്കാം.
മിക്കപ്പോഴും വിഷാദത്തിലായിരിക്കുക, സാധാരണ പ്രവൃത്തികളിലും ബന്ധങ്ങളിലും താല്പര്യമില്ലായ്മ  എന്നിവയാണ്  ഇതിന്റെ പ്രധാന ലക്ഷണങ്ങൾ.
ഈ സൂചനകളിലൂടെ വിഷാദരോഗത്തെ തിരിച്ചറിയാം .
എങ്ങനെ നിയന്ത്
രിക്കാം
പ്രധാനമായും വിഷാദരോഗം ഉണ്ടായാൽ ശാസ്ത്രീയമായ ചികിത്സ തന്നെ സ്വീകരിക്കണം.
ഒരു മാനസികാരോഗ്യ വിദഗ്ദന്  ഇക്കാര്യത്തിൽ സഹായിക്കാൻ സാധിക്കും.
ജീവിതത്തിൽ ചില മാറ്റങ്ങൾ വരുത്തിയാൽ ഡിപ്രെഷൻ ഒഴിവാക്കാം.
ജീവിതത്തിന് ചില ചിട്ടകൾ കൊടുക്കുക, നേരത്തെ കിടക്കുകയും എഴുന്നേൽക്കുകയും ചെയ്യുക.
ശാരീരികാധ്വാനം വേണ്ട വ്യായാമം പതിവാക്കുക, പ്രത്യേകിച്ച് നടത്തം, ജോഗിംഗ്, നീന്തൽ, നൃത്തം, ആയോധനകലകൾ ഇവയിലേതെങ്കിലും നിത്യവും ചെയ്യുക.
ഇത് സ്‌ട്രെസ്സിനെതിരെ പോരാടുന്ന എൻഡോർഫിൻ പോലുള്ള ഹോർമോണുകളുടെ ഉൽപാദനം കൂട്ടുന്നു.
ഒമേഗ-3-ഫാറ്റി ആസിഡുകൾ, ഫോളിക് ആസിഡ് ഇവ ലഭിക്കുന്ന ഭക്ഷണങ്ങൾ അതായത് മത്സ്യം, പച്ചക്കറി, പഴങ്ങൾ ഇവ ധാരാളം കഴിക്കുക.
നന്നായി ഉറങ്ങുക.
ഉറക്കത്തിനു ശല്യമാകുന്ന എല്ലാം ബെഡ്റൂമിൽ നിന്ന് ഒഴിവാക്കുക.
ഉത്തരവാദിത്തങ്ങൾ ഒന്നും ഇല്ലെങ്കിൽ എന്തെങ്കിലും ഏറ്റെടുക്കുക.
സാമൂഹിക പ്രവർത്തനം പോലെയുള്ള കാര്യങ്ങളിൽ ഏർപ്പെടാൻ ശ്രമിക്കുക.
എന്നെ ഒന്നിനും കൊള്ളില്ല, വിലയില്ലാത്തവൻ, പരാജിതൻ, ഞാൻ ആര്ക്കും വേണ്ടാത്തവൻ ഇങ്ങനെയുള്ള ചിന്തകൾ മാറ്റുക.
പൂർണതയോ, മത്സരബുദ്ധിയോ വേണ്ടെന്നു വെയ്ക്കുക.
ശരിയായ രീതിയിലുള്ള ലൈംഗികജീവിതം നയിക്കാൻ ശ്രമിക്കുക.
ഇത് മാനസികാരോഗ്യം മെച്ചപ്പെടുത്തും.
അൻപത് വയസിനോടടുക്കുന്ന സ്ത്രീകൾ ബന്ധപ്പെടുമ്പോൾ ഏതെങ്കിലും ജലാധിഷ്ഠിത ലൂബ്രിക്കന്റ് ഉപയോഗിക്കണം.
ഇവ യോനിവരൾച്ചയും വേദനയും പരിഹരിക്കുക മാത്രമല്ല ലൈംഗിക ആസ്വാദ്യത മെച്ചപ്പെടുത്തുകയും ചെയ്യുന്നു.
ഫാർമസികളിലും സൂപ്പർമാർക്കറ്റുകളിലും ഓൺലൈൻ വഴിയും ഇന്ന് ഗുണമേന്മയുള്ള ലുബ്രിക്കന്റുകൾ ലഭ്യമാണ് (ഉദാ: കെവൈ ജെല്ലി).
മാനസികോല്ലാസത്തിന് സമയം കണ്ടെത്തുക .
ചികിൽസകൾ
ഔഷധങ്ങളും മനഃശാസ്ത്ര സമീപനങ്ങളും ജീവിതശൈലീ ക്രമീകരണങ്ങളും ചേർന്നതാണ് വിഷാദരോഗത്തിന്റെ ചികിൽസ.
മസ്തിഷ്കത്തിലെ സീറോട്ടോണിൻ,നോർ-എപിനെഫ്രിൻ തുടങ്ങിയ രാസവസ്തുക്കളുടെ അളവ് ക്രമീകരിക്കാനുപകരിക്കുന്ന എസ്.എസ്.ആർ.ഐ , എസ്.എൻ.ആർ.ഐ , മോണോഅമീൻ ഓക്സിഡേസ് ഇൻഹിബിറ്റർ , ട്രൈസൈക്ലിക് ആന്റി ഡിപ്രെസ്സെന്റ്സ് എന്നീ മരുന്നുകളാണ് സാധാരണയായി ഉപയോഗിച്ച് വരുന്നത്.
ബൈപോളാർ ഡിപ്രെഷൻ ഉള്ളവർക്ക് മനസ്സിന്റെ വൈകാരികാവസ്ഥയെ ക്രമപ്പെടുത്തുന്ന മൂഡ് സ്റ്റെബിലൈസർ മരുന്നുകൾ വേണ്ടി വരും.